Ilemẓiyen Inaddalen n Temdint n Bgayet

Ilemẓiyen Inaddalen n Temdint n Bgayet (neɣ JSMB, s tifinaɣ : ⵉⵍⴻⵎⵥⴻⵢⵉⵏ ⵉⵏⴰⴷⴷⴰⵍⴻⵏ ⵏ ⵜⴻⵎⴷⵉⵏⵜ ⵏ ⴱⴳⴰⵢⴻⵜ) d tarbaɛt n ddabex n uḍar n Bgayet . tenulfad as n 17 mayyu 1936, d tarbaɛt ig-qedmen g tmurt leqbayel .

Tetturar di tseddart tis-krad (tis-tlata) n Lezzayer n ddabex n uḍar.

Amezruy

Di tazwara-s, taɣlamt n JSMB teqɛ isem n Ilemẓiyen Inaddalen inselmen Ibjawiyen (Jeunesse Sportive Musulmane Bougiote). Tenulfad mi tella fransa di tmurt n lzzayer, di lebɣi n ibjawiyen ad-sɛun taɣlamt tanaslit (tinselemt akken seqqaren irumiyen i inasliyen) akken ad-sbinen taxsimit yawk tadbelt tafransist.

Di lweqt nni, tebda-d ṛṛuḥ n tzzayrit yawk d lebɣi n izzayriyen ad-awin tilleli-nsen. Aseggas n 1936, dduklen ilemziyen n Bgayet akken ad-sɛun tarbaɛt-nsen tiellit n ddabex n uḍar. Xtaren 6 gar-asen akken ad-ruhen as n 17 mayyu 1936 ar Tɣiwant n Bgayet ad-arun s tunṣibt tarbɛt n JSMB s inniten n umussu ililli : azeggaɣ yawk aḥcayci.

Yedrad anect-a mbaɛd ma ḥabsen lxedma ixeddamen inemlayen n Bgayet, anda nniḍen imeɣnasen izzayriyen bdan t-dukkulen. Fransa tugad at-alli ṛṛuḥ n tilelli, tella t-tɛassa yal azmul aken at-saḥbes amussu nni. Ilemziyen n Bgayet xtaren issem n Ilemẓiyen Inaddalen inselmen Ibjawiyen, rnan msefhamen ɣef inniten n annay aɣelnaw azzayri n lweqt-nni (inni amellal mazal ur yelli). Xtaren gar-asen wid izemern ad-qenɛen ameslay n tɣiwant n Bgayet, mass Burg, mbla ma yfaq dacut iswi n terbaɛt tamaynut. As-nni ruḥen Bucenak, Ahmed Bulimaṭ, Med Xamsi, Lhacmi Benzayed, Med Abdelkrim et Med Ḥemlawi (Seddiq Aggun yeǧǧa amkan-is i Ḥemlawi) ar mass Burg igebdan asekles n tarbaɛt n JSMB. Imi idyelḥaq ar inniten, iseqsa agraw. Mass Ḥemlawi yesres tacacit-is tazeggɣt ɣef ṭṭabla taḥcaycit, yenayas i Burg (s tfransit) : « Mass aselway, ma qeblen irfiqeniw, ẓeṛ tacacit-iw ɣef ṭṭabla, ma yella tqebleḍ, anextir azeggaɣ yawk d aḥcayci ».

Tarbaɛt n JSMB tkemmel g ubrid n umennuɣ di tagrawla tazzayrit armi tilelli aseggas n 1962, tefkad imjahden gar arraw-is.

Aseggas n 1989, tebeddel isem-is ar Ilemẓiyen Inaddalen n Temdint n Bgayet.

Aseggas n 2001, taɣlamt n JSMB telɛeb yawk d JSK s uberkan, akken ad-rren tajmilt ilemziyen itenɣa ddewla tazzayrit di tafsut taberkant .

Tamagit

Azamul d inniten

inniten n terbɛt : azeggaɣ, aḥcayci

Imawen n terbaɛt

Llebsa

Tiqbucin n IITB (JSMB)